לא יוצאת ממני
מילים ולחן - גידי שמור

ושוב אני חוזר לכאן ואת אינך ואין סימן 
ואיך הזמן שעובר אינו משכיח את הכאב
שואל ואין לאיש תשובה האם מצאת כבר אהבה
ושוב אני ניזכר בך וזה כואב.

ולא יודע איך את לא יוצאת ממני
אני נופל וקם וזה אלי חוזר
רוצה לשכוח אך הלב שלי בוגד בי 
ואומר לי עליך לא לוותר. 

ולא יודע ואולי זה רק נדמה לי 
שגם את נזכרת בי בליל סוער
רוצה לשכוח אבל זה חזק ממני
והלב אומר עליך לא לוותר.

ואת היית יפה כל כך תמיד הסתרת את מה שבך 
לא נתת לאיש לחדור אל תוך לבך
שונה מכל האחרות מאמינה ללא פשרות
אך מי ידע מה סוד אהבתך.